“Ballerina”, pròxima estrena al cinema Tívoli
2025-07-24

El cinema familiar aterrarà al cinema Tívoli de Burjassot, el cap de setmana vinent, amb “Ballerina”, una pel·lícula d’animació recomanada per a xiquets a partir de 6 anys encara que perfectament recomanable per a qualsevol membre de la família i perfecta per a un divendres o un diumenge a la vesprada.

De producció francesa i canadenca, “Ballerina” té de protagonista a Felicia, una xiqueta que, després de perdre als seus pares, viu en un orfenat en el seu Bretanya natal. La seua passió és la dansa i el seu somni, convertir-se en una ballarina professional. Per a aconseguir-ho, s’escaparà de l’orfenat amb l’ajuda del seu amic Víctor, viatjant sorprenentment fins al París de 1879. Allí es farà passar per una altra persona per a aconseguir entrar com a alumna en la Grand Opera House i així poder lluitar per tenir la vida que desitja.

“Ballerina” es projectarà el divendres 17 febrer a les 19h i el diumenge 19 de febrer, a les 17h i a les 19:30 h. Les entrades per a gaudir del cinema Tívoli tenen un preu únic de 4 euros i es poden adquirir des d’un hora abans de l’inici de cada projecció.